જે ગ્રહની મહાદશા ચાલી રહી હોય અને તે ગ્રહ જો શુભ પ્રભાવમાં હોય તો તેની સાથે સંબંધિત વ્યાપાર કર્મ કરવું જોઈએ. જેમ કે, સૂર્ય, મંગળની મહાદશાના સમયે રાજકારણ, જમીન, વાહન વગેરેનું વેપાર કર્મ કરવું શુભદાયી રહે છે. આ જ રીતે ચંદ્ર, શુક્ર, બુધની મહાદશા હોય ત્યારે કલા, ફેશન ડિઝાઇન, સૌંદર્ય અને સુંદર વસ્ત્રો સાથે સંબંધિત કાર્ય શુભ ફળદાયી હોય છે. ગુરુની મહાદશા હોય ત્યારે શિક્ષણજગત સાથે જોડાયેલો વેપાર, કર્મ કરવાથી ધન અને માન-સન્માન પ્રાપ્ત થાય છે. આ જ રીતે શનિ, રાહુ કે કેતુની મહાદશા હોય ત્યારે પેટ્રોલિયમ, લોખંડ, કેમિકલ, ચામડાંનો વેપાર વધારે શુભદાયક રહે છે.